stanford-oval/wikipedia huggingface dataset:
יונדב נבון

| --- | --- |
אין תמונה חופשית
 לידה:  1944 קיבוץ רמת רחל
 פטירה:  8 באוקטובר 2017 (בגיל 73 בערך)
 מדינה:  ישראל
 עיסוק:  מנהל מחלקת החדשות
 מעסיק:  גלי צה"ל
 
יונדב (יוני) נבון (1944 - 8 באוקטובר 2017) היה קצין בדרגת אלוף-משנה בצה"ל. כיהן כמנהל מחלקת החדשות בגלי צה"ל וכנספח צבאי בזאיר.
ביוגרפיה

נבון נולד בקיבוץ רמת רחל בנם של חיה וחיים קליגר. גדל בירושלים ולמד בבית הספר היסודי בית הכרם. בילדותו עבר להתגורר בארגנטינה במסגרת שליחות של משפחתו. ב-1961 שב לישראל, למד בגימנסיה רחביה והיסטוריה ומדע המדינה באוניברסיטה העברית בירושלים.
לאחר גיוסו שירת בגלי צה"ל, בתחנה שימש מגיש תוכניות, עורך ומנהל. הוא הנחה את התוכנית "השבוע בצה"ל" ששודרה מדי שבוע במוצאי שבת, את התוכנית "האלוף והטוראי" שהפגישה קצינים בכירים עם חיילים זוטרים. מסוף שנות השישים שימש עורך יומן החדשות של גלי צה"ל. ב-1973, לאחר מלחמת יום הכיפורים מונה למנהל מחלקת החדשות הראשון של גלי צה"ל, מחלקה שהוקמה במסגרת ההחלטה לעבור לשידור רצוף, 24 שעות ביממה, כולל מהדורות חדשות קבועות ולא רק יומני חדשות כפי שהיה עד אותה עת.
ב-1975 עזב את גלי צה"ל, שירת בדובר צה"ל וכקצין חינוך. הוא התנדב לשרת בחיל השריון, עבר מסלול הכשרה וכן קורס מפקדי גדודים. בדצמבר 1981, על רקע ידיעתו את השפה הצרפתית, התבקש לשמש נספח צבאי וראש משלחת משרד הביטחון בזאיר, בעקבות חידוש היחסים בין המדינות. הוא יצר קשרים הדוקים עם נשיא המדינה מובוטו ססה סקו ופעל להכשרת צבאו. ב-1984 שב לישראל ושירת עוד שנתיים בחיל השריון. השתחרר בדרגת אלוף-משנה.
נבון היה נשוי לאביבה ואב לשניים. נפטר ב-2017 ונטמן בבית העלמין במודיעין-מכבים-רעות.
הערות שוליים

↑  מרדכי נאור, גל"צ במלחמת יום הכיפורים
↑  רפי מן, ציפי גון-גרוס, "גלי צה״ל: מדברים מהשטח",  הוצאת ידיעות אחרונות, 2002, עמ' 69
חוקי אקסטרים (2020)

| חוקי אקסטרים (2020)>  הפוסטר הרשמי של האירוע בכיכובם של בריי וויאט, סשה בנקס, ברון סטרומן, אפולו קרוז, אסקה ודרו מקינטייר.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 19 ביולי 2020
עיר: אורלנדו, פלורידה
אולם: WWE Performance Center
מספר צופים: 0 (מאחורי דלתיים סגורות)
שיר (י) הנושא: "Watch Me Now" בביצוע קווין רודולף
סדרת אירועי שלם וצפה של ה-WWE
| באקלאש | חוקי אקסטרים (2020) | NXT TakeOver XXX |
סדרת אירועי חוקי אקסטרים
| 2019 | חוקי אקסטרים (2020) | 2021 |
חוקי אקסטרים (2020) (נקרא גם בשם The Horror Show at Extreme Rules) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-19 ביולי 2020, ב-WWE Performance Center, המשמש כמתחם האימונים של ה-WWE בשגרה באורלנדו, פלורידה. האירוע היה האירוע האחד עשר בסדרת אירועי חוקי אקסטרים.
במקור, האירוע היה אמור להיערך בשידור ישיר באולם SAP סנטר שבסן חוזה, קליפורניה. אולם, ממשלת מחוז סנטה קלרה הגבילה מפגשים קהילתיים לזמן בלתי מוגבל עקב התפרצות מגפת הקורונה.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, בריי וויאט ניצח את ברון סטרומן בקרב בִּיצָת וויאט. עוד ברשימת הקרבות, דרו מקינטייר ניצח את דולף זיגלר ושמר על אליפות ה-WWE בקרב חוקי אקסטרים, כשהתניית הקרב הייתה תקפה אך ורק לזיגלר, סת' רולינס ניצח את ריי מיסטריו בקרב עין תחת עין, וסזארו ושינסקה נקאמורה ניצחו את הניו דיי (ביג אי וקופי קינגסטון) בקרב שולחנות זוגות וזכו באליפות הזוגות של סמאקדאון.
הפקה > רקע

חוקי אקסטרים הוא אירוע שהתקיים לראשונה על ידי ה-WWE בשנת 2009. הרעיון שעומד מאחורי האירוע הוא שהוא כולל מגוון קרבות מסוג הארדקור, כשלפחות אחד מקרבות אלה באירוע מתקיים תחת חוקי אקסטרים. קרבות אלה אפיינו בעיקר את ארגון העבר Extreme Championship Wrestling (בקיצור: ECW) שהיה ידוע כאחד שכל קרב שנערך בו היה תחת חוקי אקסטרים. האירוע של שנת 2020 היה הראשון ששמו שונה במהלך השבועות שקדמו לקיומו, כשבמקור הוכרז בשם הסטנדרטי של "חוקי אקסטרים", אך שמו שונה ל-"Extreme Rules: The Horror Show" בשלהי חודש יוני. לעומת זאת, שם האירוע זכה לשינוי נוסף בתחילת חודש יולי, כשהפעם שונה ל-"The Horror Show at Extreme Rules".
הפקה > רקע > השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל. במקור, האירוע היה אמור להיערך ב-17 ביולי באולם SAP סנטר שבסן חוזה, קליפורניה. אולם, ב-17 במרץ, ממשלת מחוז סנטה קלרה הגבילה מפגשים קהילתיים לזמן בלתי מוגבל עקב התפרצות מגפת הקורונה. אולם ה-SAP שחרר הצהרה רשמית בשלהי חודש יוני ובה נכתב שהאולם לא יארח את האירוע, אך באותה נשימה נאמר שאירוע שלם וצפה עתידי של ה-WWE ייערך בו בשנת 2021.
המגפה גרמה לארגון ה-WWE ליצור קרבות לא מסורתיים אשר הוקלטו במקומות שונים ומגוונים בסגנון קולנועי. באשר לאירוע חוקי אקסטרים, הקרב שהוקלט במסגרת סגנון זה היה קרב בִּיצָת וויאט. הקרב הוקלט מראש במיקום בלתי ידוע שהיה במרחק של שעתיים מאורלנדו. הצילומים נמשכו בין שש לשבע שעות, כאשר הם התחילו בחצות של ה-16 ביולי והסתיימו בשעות הבוקר המוקדמות של ה-17 ביולי. במשך הקרב, נעשה שימוש בתנין ובנחש. קטעים מצולמים מרובים נוצרו על מנת לקבל מספר זווית צילום שונות, בדומה לסרט.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
לאחר שהועבר מ-Raw ל-NXT במסגרת הסופרסטאר שייק-אפ של שנת 2018, דרו מקינטייר חבר לדולף זיגלר. אף על פי שהם הצליחו יחדיו, כשזכו פעם אחת באליפות הזוגות של Raw, הם נפרדו. זיגלר הועבר לסמאקדאון שנה לאחר מכן במסגרת הדראפט של שנת 2019, בעוד שמקינטייר נשאר ב-Raw וזכה לאחר מכן באליפות ה-WWE בלילה השני של רסלמניה 36 באפריל 2020. ב-22 ביוני בתוכנית Raw, דולף זיגלר, שהועבר למותג Raw ביחד עם רוברט רוד, קטע את דרו מקינטייר. הוא הזכיר את ההיסטוריה שלהם ביחד, כשלטענתו ההצלחה של מקינטייר היא בגללו ואף הצהיר שמשום כך, הוא חייב לו קרב על התואר. מקינטייר נענה לאתגר זה בחיוב והכריז שהקרב ביניהם יתקיים באירוע חוקי אקסטרים. במהלך חתימת החוזה בין השניים בשבוע לאחר מכן, מקינטייר איפשר לזיגלר לבחור את ההתניה של הקרב. זיגלר העדיף שלא לחשוף את ההתניה עד לאירוע עצמו.
ב-22 ביוני בתוכנית Raw, לאחר שסשה בנקס וביילי הגנו בהצלחה על אליפות זוגות הנשים של ה-WWE נגד The IIconics (בילי קיי ופייטון רויס), בנקס הביעה את רצונה להפוך למחזיקה בשתי חגורות אליפות שונות כמו שותפתה, ביילי. כשהיה נראה שהיא עומדת לאתגר את ביילי לקרב על אליפות הנשים של סמאקדאון שלה, היא הודיעה שהיא מעוניינת באליפות הנשים של Raw של אסקה. אלופת הנשים של Raw נענתה לאתגר זה בחיוב וכתוצאה מכך הקרב ביניהן הפך רשמי לאירוע חוקי אקסטרים.
ב-19 ביוני בתוכנית סמאקדאון, ניקי קרוס תקפה את אלופות זוגות הנשים של ה-WWE, ביילי וסשה בנקס, מה שהוביל לקיום קרב בין קרוס לבנקס, שבו קרוס הפסידה. שבוע לאחר מכן, קרוס ניצחה בקרב מרובע אשר כלל את שותפתה, אלכסה בליס, דנה ברוק ולייסי אוואנס וקבע את הטוענת לכתר לאליפות הנשים של ביילי באירוע חוקי אקסטרים.
באירוע כסף בבנק, ברון סטרומן הגן בהצלחה על האליפות האוניברסלית נגד בריי וויאט. וויאט חזר ב-19 ביוני בתוכנית סמאקדאון במהלך קטע של הפינה שלו, Firefly Fun House, ונקטע על ידי סטרומן, שטען שלוויאט ניתנה ההזדמנות להתחרות על התואר, אך הוא כשל בהזדמנות זו. מנגד, וויאט ציין שהיריבות ביניהם רק החלה, כשלפתע הוא הופיע בדמות הישנה שלו כמנהיג משפחת וויאט. האחרון הודיע שהוא יצטרך לקחת צעד אחורה כדי להתקדם ואף טען שמאחר שהוא זה שיצר את סטרומן, הוא זה שיצטרך להשמיד אותו. שבוע לאחר מכן, סטרומן סיפר איך הוא הצטרף למשפחת וויאט ועל חייו ביחד איתם במתחם. לאחר מכן, סטרומן איתגר את וויאט לחזור לבִּיצָה ולהיאבק נגדו. כתוצאה מכך, קרב שאינו על התואר נקבע בין השניים לאירוע חוקי אקסטרים.
ב-11 במאי בתוכנית Raw, ריי מיסטריו ואליסטר בלאק ניצחו את סת' רולינס ומרפי בפסילה. לאחר הקרב, רולינס הזועם השתמש בפינת מדרגות הזירה כדי לפגוע בעינו של מיסטריו, מה שהותיר את האחרון מחוץ לפעילות לזמן ממושך. במהלך זמן זה, בנו של מיסטריו, דומיניק, ניסה להיאבק ברולינס. ב-22 ביוני בתוכנית Raw, רולינס ניסה לעשות אותו דבר לעינו של דומיניק, אך הוא לא צלח במעשה זה. לאחר מכן, מיסטריו איתגר את רולינס לקרב באירוע חוקי אקסטרים. ב-6 ביולי בתוכנית Raw, מיסטריו וקווין אואנס ניצחו את רולינס ומרפי בקרב זוגות שאיפשר למיסטריו לבחור את התניית הקרב בחוקי אקסטרים; מיסטריו בחר בקרב עין תחת עין. לאחר מכן, ארגון ה-WWE הבהיר את מטרת הקרב, כך שהמנצח בו יהיה זה שיוציא את עינו של היריב.
הפקה > עלילות > קרב מבוטל

ב-15 ביוני בתוכנית Raw,‏ MVP ניגש אל אלוף ארצות הברית, אפולו קרוז, ואמר לו שהוא יצטרך מנג'ר כמוהו על מנת לשמור על התואר שלו. מנגד, קרוז סירב להצעתו של MVP. שבוע לאחר מכן, MVP החל במסע שכנועים לגרום לקרוז להצטרף אליו, אך קרוז סירב פעם נוספת. ב-29 ביוני בתוכנית Raw,‏ MVP גבר על קרוז בקרב יחידים שאינו היה על התואר. לאחר הקרב, קרוז תקף את MVP, עד שבובי לאשלי נחלץ לעזרתו ובתגובה תקף אותו כשביצע עליו את אחיזת הפול נלסון. שבוע לאחר מכן, MVP חשף את העיצוב החדש של חגורת אליפות ארצות הברית והצהיר שהוא יתמודד מול קרוז על תואר זה באירוע חוקי אקסטרים.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור באנגלית: טום פיליפס (Raw)
צוות השידור באנגלית: סמואה ג'ו (Raw)
צוות השידור באנגלית: ביירון סקסטון (Raw)
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw)
שופטים: ג'סיקה קאר
שופטים: ג'ון קון
שופטים: דן אנגלר
שופטים: אדי אורנגו
שופטים: צ'אד פטון
שופטים: צ'ארלס רובינסון
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
פאנל לפני האירוע: סקוט סטנפורד
פאנל לפני האירוע: פיטר רוזנברג
כתבי השטח לפני האירוע: רנה יאנג
כתבי השטח לפני האירוע: בוקר טי
כתבי השטח לפני האירוע: ג'ון "בראדשו" לייפילד
אירוע > מופע מקדים

המופע המקדים הכיל קרב אחד בודד, ובו קווין אואנס התמודד מול מרפי. בסיום, אואנס ביצע על מרפי את מהלך הסיום שלו, הסטאנר, כדי לנצח בקרב.
אירוע > הקרב המרכזי

בקרב המרכזי, האלוף האוניברסלי, ברון סטרומן, התמודד מול בריי וויאט בקרב בִּיצָת וויאט שאינו היה על התואר. בבִּצָּה, וויאט התיישב על כיסא וחיכה לבואו של סטרומן. לאחר שהאחרון הגיע ברכב, סטרומן החל לצעוד אל עבר וויאט, לעומת זאת, וויאט נעלם לפתע. בזמן שחיפש את וויאט, סטרומן הדף כמה אנשים בעלי מסיכות. מנגד, אחד האנשים תקף את סטרומן עם את חפירה, כשלאחר מכן הוא נחשף ככפיל של סטרומן מהתקופה שלו עם משפחת וויאט. הכפיל תקף את סטרומן פעם נוספת, והותיר אותו ללא הכרה. לאחר שחזר להכרה מלאה, סטרומן מצא את עצמו קשור לכיסא אשר היה נמצא בתוך בית מלא בבובות מפחידות של וויאט. וויאט ניגש אל סטרומן לצלילי מוזיקת הכניסה הישנה שלו, כשנשא בידו את העששית האופיינית לדמותו, ואף בירך את סטרומן על הגעתו לבית. וויאט דיבר על איך הוא יצר את סטרומן ועל איך הוא יהרוס אותו על מנת לברוא אותו מחדש. עוד אמר שהאני הישן שלו תקוע בתוך התודעה שלו הודות לאלטר אגו שלו, "השד". לאחר מכן, דמות נשית עם הינומה הופיעה ביחד עם נחש אשר הכיש את סטרומן, כשהוא שוב נכנס למצב של חוסר הכרה.
כשסטרומן התעורר, הוא היה באמצע שדה שבו הוא הותקף על ידי עוד אחד מהאנשים של וויאט ובתגובה סטרומן הצית אותו באש. הדמות הנשית הופיע שוב וחשפה את עצמה כאשליה של אלכסה בליס, שותפתו לקרבות הזוגות במסגרת העונה הראשונה של התוכנית האינטרנטית, Mixed Match Challenge. אשליה זו ציינה את הבעת העניין של סטרומן בה ואף התחננה בפניו לחזור הביתה. וויאט הגיע פעם נוספת והשניים נלחמו ביניהם על המזח עד שסטרומן ביצע על וויאט את מהלך הצו'קסלאם אל תוך אחת הסירות שהושטו אל תוך האפלה. בעוד שסטרומן חשב שהמאבק נגמר, הוא הבחין בכך שאותה הסירה חזרה אליו בחזרה, אך היא חזרה ריקה. לפתע, וויאט הגיח מהמים ותקף את סטרומן בעזרת משוט ולאחר מכן ניסה להטביע אותו. בזמן שוויאט נעלם שוב, סטרומן עלה מן המים, כשהוא התנשם בכבדות ועשה את דרכו אל המזח. וויאט פעם נוספת חזר ותקף את סטרומן עוד יותר. לאחר שהכה אותו בעזרת מקל במבוק, סטרומן הצליח לקום על רגליו ולבעוט בוויאט תוך כדי שהאחרון פגע במעקה הבטיחות ונפל בעקבות זאת לתוך המים. לאחר שלא ראה שום תזוזה מצד וויאט, הוא חשב שהמאבק הסתיים. לעומת זאת, וויאט הגיח מהמים וביצע על סטרומן את מהלך המנדיבל קלאו וגרר את סטרומן לתוך המים. כתוצאה מכך, המים הפכו לצבע אדום והחלו לבעבע. כשיצא מן המים, דמות האלטר אגו של וויאט, "השד", הגיעה וצחקה בטון כבד לפני שהוא אמר את המילים הידועות שלו "Let Me In" אשר סיימו את האירוע.
תוצאה לאורך זמן > סמאקדאון

בתוכנית סמאקדאון באותו השבוע, קופי קינגסטון ביצע בדיקת כשירות של הצוות הרפואי והודיע לביג אי שהוא נפצע. קינגסטון הוסיף ואמר שהוא יאלץ להיעדר בין שישה לשמונה שבועות, ולכן הפציר בביג אי להתחיל בקריירת יחידים בזמן זה, למרות אי הסכמתו של האחרון.
אף על פי מה שסטפני מקמהן הודיעה בתוכנית Raw, ביילי וסשה בנקס המשיכו בחגיגותיהן כאילו שהן זכו בכל אליפויות הנשים האפשריות של Raw וסמאקדאון ואף הכתירו את עצמן בהגדרה של המילה "גְּדֻלָּה". ניקי קרוס הזועמת, שלוותה על ידי שותפתה, אלכסה בליס, דרשה מביילי קרב חוזר על אליפות הנשים של סמאקדאון. ביילי הסכימה לקיום קרב זה בתנאי אחד, שהיא תיאלץ להתמודד מול חברתה, בליס בקרב אשר יקבע מי מביניהן תתחרה מולה בפרק הבא של התוכנית. בקרב בין השתיים, קרוס ניצחה את בליס והיא זו שנבחרה להתמודד פעם נוספת מול ביילי על התואר. לעומת זאת, בקרב על התואר קרוס שבוע לאחר מכן, היא כשלה בניסיונה לזכות בו. לאחר הקרב, בליס ניסתה לנחם את קרוס, אך בתגובה האחרונה דחפה אותה.
בריי וויאט הופיע בקטע של הפינה שלו Firefly Fun House והצהיר שהדמות עימה הופיע לקרב ביניהם עשתה את שלה והוא בטוח שברון סטרומן יתאחד עם משפחתו הישנה. עוד אמר שדמות "השד" שלו שוחררה לחופשי. שבוע לאחר מכן, וויאט, שטען שסטרומן עדיין תקוע בתוך הבִּצָּה, הזהיר את סטרומן ואמר ש"השד" רוצה את האליפות האוניברסלית ואף אחד לא יהיה בטוח עד שהוא ישים את ידו על תואר זה. מאוחר יותר באותה התוכנית, "השד" הופיע לראשונה לאחר ארבעה חודשים, כשהוא תקף את שותפתו של סטרומן, אלכסה בליס לאחר שביצע עליה את מהלך המנדיבל קלאו. "השד" ניסה לתקוף את בליס פעם נוספת בשבוע לאחר מכן, מנגד, בליס גילתה חיבה כלפיו, מה שהוביל לנסיגתו לאחור. לאחר מכן, סטרומן הופיע על המרקע, כשהצהיר שאין לו שום סימפתיה כלפי בליס, וקרב הבִּצָּה ביניהם הפך אותו למפלצת. אז, סטרומן הסכים לאתגר של "השד" לקרב ביניהם על האליפות האוניברסלית באירוע סאמרסלאם. שבוע לאחר מכן, סטרומן, שהופיע עתה קירח, תקף את בליס.
תוצאות

| מס' | תוצאות | התניות | זמן |
| --- | --- | --- | --- |
| P1 | קווין אואנס ניצח את מרפי | קרב יחידים | 08:55 |
| 2 | סזארו ושינסקה נקאמורה ניצחו את הניו דיי (ביג אי וקופי קינגסטון) (א) | קרב שולחנות זוגות על אליפות הזוגות של סמאקדאון | 10:25 |
| 3 | ביילי (א) (עם סשה בנקס) ניצחה את ניקי קרוס (עם אלכסה בליס) | קרב יחידים על אליפות הנשים של סמאקדאון | 12:20 |
| 4 | MVP ניצח את אפולו קרוז (א) בפרישה | קרב יחידים על אליפות ארצות הברית | לא ידוע |
| 5 | סת' רולינס ניצח את ריי מיסטריו | קרב עין תחת עין המנצח בקרב היה זה שהוציא את עינו של היריב. | 18:05 |
| 6 | אסקה (א) (עם קיירי סיין) נגד סשה בנקס (עם ביילי) הסתיים ללא הכרעה | קרב יחידים על אליפות הנשים של Raw | 20:00 |
| 7 | דרו מקינטייר (א) ניצח את דולף זיגלר | קרב חוקי אקסטרים על אליפות ה-WWE התנית חוקי אקסטרים הייתה תקפה אך ורק לזיגלר; מקינטייר נאלץ להיאבק תחת חוקי קרב יחידים רגילים. יתרה מכך, אם מקינטייר היה נפסל או מפסיד כתוצאה מספירת חוץ, זיגלר היה זוכה בתואר. | 15:25 |
| 8 | בריי וויאט ניצח את ברון סטרומן | קרב בִּיצָת וויאט | לא ידוע |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE ומתאבקי פיתוח הופיעו כקהל.
הערות שוליים

↑  ה-WWE משנה את שמו של האירוע חוקי אקסטרים
↑  מעריצי ה-WWE נלהבים לראות את הקהל בחזרה בתוכניות Raw
↑  נדחה: אירוע חוקי אקסטרים
↑  פרטים בלעדיים על קרב בִּיצָת וויאט בין בריי וויאט לברון סטרומן
↑  מקינטייר יגן על אליפות ה-WWE נגד זיגלר
↑  אסקה תגן על אליפות הנשים של Raw נגד בנקס
↑  ביילי תגן על אליפות הנשים של סמאקדאון נגד קרוס
↑  סטרומן נגד וויאט (קרב בִּיצָת וויאט)
↑  מיסטריו נגד רולינס (קרב עין תחת עין)
↑  קרוז יגן על אליפות ארצות הברית נגד MVP
↑  אואנס ניצח את מרפי (קרב במופע המקדים)
↑  סזארו ונקאמורה ניצחו את הניו דיי והפכו לאלופי הזוגות החדשים של סמאקדאון
↑  ביילי ניצחה את קרוס ושמרה על אליפות הנשים של סמאקדאון
↑  MVP הכתיר את עצמו כאלוף ארצות הברית החדש
↑  רולינס ניצח את מיסטריו (קרב עין תחת עין)
↑  קרב האליפות בין אסקה לבנקס הסתיים ללא הכרעה
↑  מקינטייר ניצח את זיגלר ושמר על התואר
↑  וויאט ניצח את סטרומן (קרב בִּיצָת וויאט)
טסלה מודל Y

| --- | --- |

 מאפיינים כלליים
 יצרן:  טסלה
 שנות ייצור:  2020–הווה
 הרכבה:  ארצות הברית ארצות הברית במפעל טסלה בפרימונט גרמניה גרמניה במפעל גיגה ברלין הרפובליקה העממית של סין הרפובליקה העממית של סין במפעל גיגה שאנגחאי
 מודל קודם:  טסלה מודל 3 
 סיווג:  מכוניות שטח/פנאי
 מרכב:  קרוסאובר בעלת חמש דלתות
 אורך:  4,750 מ"מ
 רוחב:  1,920 מ"מ
 גובה:  1,623 מ"מ
 משקל:  2,003 ק"ג
 בסיס גלגלים:  2,891 מ"מ
 מפרט טכני
 קשר:  טסלה מודל 3
 רמה אוטונומית:  רמה 3
 
טסלה מודל Y (באנגלית: Tesla Model Y) היא מכונית חשמלית קומפקטית במרכב קרוסאובר, בעלת חמישה עד שבעה מקומות ישיבה, שמיוצרת על ידי טסלה משנת 2020. היא הוצגה במרץ 2019, והייצור החל במפעל בפרימונט בינואר 2020. במרץ 2020 החלו המשלוחים ללקוחות. המודל Y הוא "אח קטן" למודל X.
זהו דגם המבוסס בעיקרו על טסלה מודל 3, כש-75% מחלקיו משותפים למודל 3.
בשנת 2023 הוא הפך לדגם הנמכר ביותר בעולם.
מבט קדמי
היסטוריה

בשנת 2013 הגישה טסלה בקשה לסימן מסחרי "מודל Y". בשנת 2015 רמז אילון מאסק על המודל Y. ביוני 2018 חשף מאסק תמונה ראשונית למודל Y ואת תאריך החשיפה הרשמית. מאסק חשף בשנת 2017 שמודל Y לא ייוצר במפעל בפרימונט כי אין בו מספיק מקום, אף כי לאחר מכן הוא יוצר שם. בנובמבר 2019 חשפה טסלה כי מודל Y יהיה הראשון שיבנה במפעל גיגה ברלין החדש. הייצור הראשוני של מודל Y במפעל גיגה שאנגחאי בסין החל בדצמבר 2020, ותוכננו להיבנות בו כ-250,000 יחידות בשנת 2021.
בינואר 2021 החלה טסלה בשיווק המודל Y בסין ומכרה בתוך שישה ימים את הכמות שתוכננה (הכמות לא ידועה) לרבעון הראשון של 2021.
בשנת 2023 הפך מודל Y לדגם הנמכר ביותר בעולם, ובכך עקף את טויוטה קורולה שהייתה עד אז בראש טבלת הדגמים בשוק העולמי.
מפרט טכני

טסלה לא חשפה פרטים רבים על מודל Y. הגרסאות שהוצעו בארצות הברית:
RWD: גרסת הטווח הקצר, עם טווח נסיעה חשמלי של 393 קילומטר (בתקן EPA). היא מאיצה מ-0 ל-100 קילומטר לשעה בתוך 5.3 שניות ומגיעה למהירות מרבית של 217 קילומטר לשעה. מחירה בארצות הברית עומד על 43,190 דולר.
AWD: גרסת הטווח הארוך, עם טווח נסיעה חשמלי של 541 קילומטר (בתקן WLTP). היא מאיצה מ-0 ל-100 קמ"ש בתוך 4.8 שניות ומגיעה למהירות מרבית של 217 קילומטר לשעה. מחירה בארצות הברית עומד על 51,190 דולר. עדכון תוכנה בעלות של 2,000 דולר מאפשר שיפור ההאצה מ-0 ל-100 קילומטר לשעה ל-4.3 שניות, תוך הורדת הטווח ל-480 קילומטר.
פרפורמנס: גרסת הביצועים, עם טווח נסיעה חשמלי של 488 קילומטר (בתקן EPA). היא מאיצה מ-0 ל-100 קמ"ש בתוך 3.5 שניות ומגיעה למהירות מרבית של 250 קילומטר לשעה. מחירה בארצות הברית עומד על 61,190 דולר.
טסלה הייתה אמורה להציג גרסת RWD ארוכת טווח מופחתת ביצועים, אך היא בוטלה. ב-2024 החלה טסלה להציע גרסה כזו בארצות הברית ובחלק ממדינות אירופה עם טווח של כ-600 קילומטר (בתקן WLTP).
משאבת חום

מודל Y היא המכונית הראשונה של טסלה המשתמשת במשאבת חום לחימום תא הנוסעים, בדומה לכלי רכב מוקדמים יותר של יצרנים אחרים, כדוגמת ניסאן ליף, ב.מ.וו i3, יגואר I-פייס, אאודי אי-טרון וקיה נירו. משאבת החום של מודל Y יכולה לייעל ב-300% את צריכת האנרגיה במזג אוויר קר, לעומת שימוש במנוע החשמלי לחימום תא הנוסעים. השימוש במשאבת חום הפך את מודל Y לדגם החסכוני מבין דגמי טסלה, כיוון שמכוניות חשמליות שלא משתמשות במשאבת חום יכולות לאבד 40% ויותר מטווח הנסיעה שלהם במזג אוויר קר, עקב צריכת החשמל מהסוללה לצורך חימום תא הנוסעים.
לדברי אילון מאסק, משאבת החום היא אחד השינויים בהשוואה למודל 3.
ייצור

טסלה הודיעה כי תייצר את מודל Y במפעל גיגה נבדה יחד עם סוללות הרכב, וההרכבה הסופית תתקיים במפעל טסלה בפרימונט. חודשיים לאחר מכן, במאי 2019, אישרה טסלה כי בכוונתה לעכב ייצור של דגמי טסלה אחרים במפעל בפרימונט כדי לפנות מקום למודל Y, מאוחר יותר, הודיעה טסלה כי מודל Y יבנה גם במפעל גיגה שאנגחאי שבסין, וגם במפעל גיגה ברלין שבגרמניה.
בנובמבר 2020 חתמה טסלה על הסכם עם חברת LG Chem (אנ') המייצרת סוללות ליתיום-יון, שתספק את הסוללות למודל Y שמורכב בסין.
מכירות

בשנת 2022 נמכרו 759,000 מכוניות מדגם מודל Y, דבר שהעמיד את המכונית במקום הרביעי ברשימת המכוניות הנמכרות בעולם באותה שנה. בשנת 2023 הדגם הפך למכונית הנמכרת ביותר בעולם, ובכך עקף את טויוטה קורולה ששלטה עד אז בשוק העולמי.
ראו גם

טסלה מודל X
הערות שוליים

↑  בוריס רוזנר, טסלה מודל Y - קרוסאובר חשמלי חדש, באתר פורטל הרכב גיר, ‏17 במרץ 2019
↑  Tesla Beats Expectations, Declares a Profit, and Has Started Model Y Production, באתר Car and Driver, ‏29 בינואר 2020
↑  Tesla Model Y specs: we finally know how big it is, באתר אלקטריק, ‏13 במרץ 2020
↑  טסלה מודל Y מוכנה לפס הייצור עם טווח של 507 קילומטר, באתר קארטיוב, ‏1 בפברואר 2020
↑  טסלה מודל Y נחשף - אח קטן למודל X, באתר קארטיוב, ‏15 במרץ 2019
↑  Tesla Model Y teardown: shows some great improvements over Model 3 despite sharing 75% of parts, באתר אלקטריק, ‏8 באפריל 2020
1 2 3  Juan Felipe Munoz, Tesla Model Y Is The World's Best-Selling Vehicle For 2023 באתר www.motor1.com
↑  If Ford Did Not Block Trademark For Model E, Tesla Would Have Completed A Word After Model S, Model X, באתר Tech Times, ‏11 באפריל 2016
↑  Elon Musk hints at Tesla Model Y with falcon-wing doors, באתר art tech, ‏15 במרץ 2015
↑  Elon Musk Shares a New Image of the Tesla Model Y, באתר Fortune Magazine, ‏06 ביוני 2018
↑  Tesla CEO Elon Musk Signals New Factory for Model Y SUV, באתר wsj, ‏6 ביוני 2017
1 2  Elon Musk: Tesla is going to build Giga Berlin, באתר אלקטריק, ‏12 בנובמבר 2019
↑  Tesla Model Y initial production begins in Gigafactory Shanghai, באתר teslarati
↑  Tesla Sells Out Of Q1 Supply Of Model Y In China Just Days After Opening Order Page: Report, באתר Benzinga, ‏6 בינואר 2021
↑  Tesla Model Y Was The World's Best-Selling Car In Q1 2023, Motor1 (באנגלית)
↑  It Looks Like Tesla Has Canceled the Long Range RWD Model Y, באתר EVBite, ‏3 בפברואר 2021
↑  Elon Musk: Tesla Model Y heat pump is some of the best engineering I've seen in a while, באתר אלקטריק, ‏24 במרץ 2020
↑  Model Y is the first Tesla with a heat pump. Here's why that's a big deal., באתר Current Automotive, ‏26 במרץ 2020
↑  Tesla Model Y Heat Pump: Deep Dive and Closer Look, באתר Tesmanian, ‏25 במרץ 2020
↑  Model Y has heat pump to solve issue of range in cold weather, באתר The Driven, ‏18 במרץ 2020
↑  Tesla and other electric car batteries lose 40% of their range in extremely cold weather: AAA, באתר MarketWatch, ‏25 במרץ 2020
↑  Elon Musk discusses Model Y, באתר יוטיוב, ‏14 באפריל 2020
↑  Tesla is rejiggering its Fremont factory to build the Model Y SUV and a Model S refresh, באתר CNBC, ‏29 במאי 2019
↑  The Tesla Model Y Is the All-Electric Brand's Entry into the Compact-Crossover Fray, באתר Car and Driver, ‏15 במרץ 2019
↑  Tesla China signs contract with LG Chem for Model Y production, באתר TESLARATI, ‏23 בנובמבר 2020
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
מבט צדדי
מודל Y בניו יורק, מבט אחורי
יאסונרי קאוובטה

| --- | --- |

 לידה:  11 ביוני 1899 אוסקה, האימפריה היפנית 
 התאבד:  16 באפריל 1972 (בגיל 72) זושי, קנאגאווה, יפן 
 מדינה:  יפן 
 מקום לימודים:  אוניברסיטת טוקיו 
 שפות היצירה:  יפנית 
 יצירות בולטות:  The Dancing Girl of Izu, The Old Capital, The House of the Sleeping Beauties, Thousand Cranes, Snow Country, The Sound of the Mountain 
 תקופת הפעילות:  מ-1924 
 בן או בת זוג:  Hideko Kawabata 
 פרסים והוקרה:  פרס קיקוצ'י קאן (1944, 1958)  מסדר התרבות (1961)  פרס ההצטיינות בתרבות (1961)  Mainichi Publication Culture Award (1962)  פרס נובל לספרות (1968)  קצין מסדר האמנויות והספרות (1960)  Noma Literary Prize (1954)  לוחית גתה של עיריית פרנקפורט (1959)  Japan Art Academy Prize (1952)  מסדר השמש העולה, דרגה ראשונה (1972) 
 
יאסונרי קאוובטה
זהו שם יפני; שם המשפחה הוא .
יָאסוּנָארִי קַאווָבָּאטָה, (ביפנית: 川端 康成‏, Kawabata Yasunari‏; 14 ביוני[דרושה הבהרה] 1899 – 16 באפריל 1972) היה סופר יפני וזוכה פרס נובל לספרות לשנת 1968.
קאוובטה הוא היפני הראשון והאסיאתי השלישי (אחרי רבינדרנת טאגור וש"י עגנון) שזכה בפרס נובל לספרות.
קאוובטה נולד באוסקה, יפן וידע יתמות ושכול. בגיל שנתיים התייתם מאביו, גדל עם הסבים ועם אחותו, כשבגיל 7 נפטרה גם סבתו. בגיל 9 נפטרה אחותו ובגיל 14 איבד גם את סבו. בשלב זה עבר קאוובטה לעיר הולדתה של אימו. הוא למד באוניברסיטה האימפריאלית של טוקיו (כיום אוניברסיטת טוקיו) וסיים בשנת 1924.
בנוסף לכתיבתו הספרותית, קאוובטה היה גם כתב של העיתון היומי "מאיניצ'י שימבון" (毎日新聞,‏ Mainichi Shinbun) באוסקה ובטוקיו. מלחמת העולם השנייה ואובדן יקיריו בילדותו, השפיעו מאוד עליו ועל יצירתו.
בשנת 1972 שלח יד בנפשו. הועלו בנושא זה מספר תאוריות שגרסו, בין היתר, מחלה קשה או השפעת התאבדותו של יוקיו מישימה שעוררה הדים רבים ביפן, אך העדר הסבר כתוב לגבי מניעיו הותיר בעינו את המסתורין האופף את הסתלקותו.
מיצירותיו

1926 伊豆の踊り子 Izu no odoriko הרקדנית מאיזו
1935-1937, 1947 雪国 Yukiguni ארץ השלגים
1951-4 名人 Meijin מייג'ין
1949-52 千羽鶴 Senbazuru אלף עגורים
1949-54 山の音 Yama no oto קולות ההר
1962 古都 Koto הבירה הישנה
掌の小説 Tenohira no Shousetsu סיפור כף היד
1972 美しさと哀しみと Utsukushisa to kanashimi to יופי ועצבות
ספריו שתורגמו לעברית

הנאהבים הצעירים, תרגום מגרמנית - צבי ארד, עם עובד, תשל"ב 1972.
יופי ועצבות, תרגום מאנגלית - שרונה עדיני, כנרת, 1987.
האגם, תרגום מיפנית - שונית שחל-פורת, עקד/גוונים, תשנ"ה 1994.
בית היפהפיות הנמות וסיפורים אחרים, תרגום מיפנית - שונית שחל-פורת, כתר, 1999.
אני בן יפן היפה, מיפנית: איתן בולוקן, לוקוס, 2020